Mit ere Flächi vo ca. 9.251 km² (griechischi Teil ca. 5.384 km², türkischi Teil ca. 3.355 km², britischi Militärbase Akrotiri und Dhekelia ca. 255 km²,  Pufferzoni ca. 4%) isch Zypere na Sizilie und Sardinie diä drittgröschti Insle im Mittelmeer (Wescht-Oscht-Uusdehnig ca. 230 km, Nord-Süd-Uusdehig ca. 95 km). Diä Entfärnig zu dä Südchüschte vom türkische Feschtland betrajt 68 km, zu dä Oschtchüschte vo där griechische Insle Rhodos 394 km und zum griechische Feschtland ca. 830 km, zu dä Weschtchüschte Syrie ca. 95 km, nach Ägypte ca. 325 km. Zypere ghört zu Asie und bildet kulturell d' Schnittschtell zwüsche dä Kontinänte Asie, Afrika und Europa.